
讙讬讟讬谉 讻 注"讗 - 驻讬专讜砖 砖讟讬讬谞讝诇抓

讗讬 [讗诐] 诪砖讜诐 讻专讬转讜转 讚讗讬转 [砖讬砖] 讘讛 讘转讜专讛, 砖讛专讬 讻转讜讘讛 讘讛 讛驻专砖讛 砖诇 "讜讻转讘 诇讛 住驻专 讻专讬转讜转", 讗讜诇诐 讙诐 讝讛 讗讬谞讜 诪讜注讬诇 鈥� 砖讻谉 讛讗 讘注讬谞讗 [讛专讬 爪专讬讻讬诐 讗谞讜] 讘讚讬谞讬 讛讙讟 "讜讻转讘 诇讛" (讚讘专讬诐 讻讚, 讗), 讻诇讜诪专, 诇砖诪讛 砖诇 讛讗砖讛 讛诪转讙专砖转, 讜诇讬讻讗 [讜讗讬谉] 讚讘专 讝讛 讘住驻专 转讜专讛.


讜讻讬 转讬诪讗 [讜讗诐 转讗诪专], 诇讬讞讜砖 讚讬诇诪讗 讗拽讚讬诐 讜讬讛讘 诇讬讛 讝讜讝讗 诇住驻专讗 诪注讬拽专讗 [谞讞砖讜砖 砖诪讗 讛拽讚讬诐 讜谞转谉 诇讜 讝讜讝 讻住祝 诇住讜驻专 诪转讞讬诇讛] 讻讗砖专 讻转讘 讗转 讛住驻专, 讜讗诪专 诇讜 诇讻转讜讘 讗转 驻专砖转 讻专讬转讜转 砖讘住驻专 诇砖诐 讗砖转讜, 讗讜诇诐 讛讗 讘注讬谞谉 [讛专讬 爪专讬讻讬诐 讗谞讜] 讘讚讬谞讬 讛讙讟 砖讬讛讬讜 讻转讜讘讬诐 讘讜 讙诐 讚讘专讬诐 讗讞专讬诐, 讜讗诐 讗讬谉 讗讜转诐 讛讚讘专讬诐 讻转讜讘讬诐 鈥� 讛专讬 讛讙讟 驻住讜诇. 讜讗驻讬诇讜 讻转讜讘讬诐 讛诐 讗诇讗 砖砖讬谞讛 讗转 砖诪讜 讜砖诪讛, 砖诐 注讬专讜 讜砖诐 注讬专讛 鈥� 讛专讬 讝讛 讙讟 驻住讜诇, 讛专讬 砖讻砖专讜转讜 砖诇 讛讙讟 转诇讜讬讛 讘讻讱 讜讛专讬 诇讬讻讗 [讗讬谉] 讘讻诇 讘住驻专 转讜专讛 讻诇 砖诐.


 讜砖讜讗诇讬诐: 讗诐 讻谉,  讜专讘 讬讜住祝 诪讗讬 拽讗 诪砖诪注 诇谉 [诪讛 讛砖诪讬注 诇谞讜] 讘讚讘专讬讜? 讛专讬 驻砖讜讟 砖讗讬 讗驻砖专 诇讞砖讜砖 砖住驻专 转讜专讛 讬砖诪砖 讻讙讟! 讜讗讜诪专讬诐: 讛砖诪讬注 诇谞讜 砖讗讬谉 诪讬 诪讬诇讬谉 注诇 讙讘讬 诪讬 诪讬诇讬谉. 讜讝讛讜 讛讞讬讚讜砖 砖讘讚讘专, 砖讗讬谉 讞讜砖砖讬诐 讻诇诇 诇讻讱. 


讗 讗诪专 专讘 讞住讚讗: 讙讟 砖讻转讘讜 砖诇讗 诇砖诪讛 讜讛注讘讬专 注诇讬讜 拽讜诇诪讜住, 砖讞讝专 讜讻转讘 注诇 讙讘讬 讗讜转诐 讛讚讘专讬诐 诇砖诪讛, 讘讗谞讜 讘讝讛 诇诪讞诇讜拽转 专' 讬讛讜讚讛 讜专讘谞谉 [讜讞讻诪讬诐].


讚转谞讬讗 [砖讻谉 砖谞讬谞讜 讘讘专讬讬转讗]: 讛专讬 砖讛讬讛 讛住讜驻专 讛讻讜转讘 住驻专 转讜专讛 爪专讬讱 诇讻转讜讘 讗转 讛砖诐 (砖诐 讛讜讬讛), 讗讘诇 讛讜讗 讟注讛 讜谞转讻讜讬谉 诇讗 诇讻转讜讘 砖诐 讛讜讬讛 讗诇讗 讗转 讛砖诐 "讬讛讜讚讛", 讜讗讜诇诐 讟注讛 讙诐 讗讝 讘讻转讬讘讛 讜诇讗 讛讟讬诇 讘讜 讚诇"转, 讜讗诐 讻谉, 谞诪爪讗 砖讻转讘 砖诐 讛讜讬讛 讜讻转讘讜 讘诪拽讜诐 讛专讗讜讬 诇讜, 讗诇讗 砖讻转讘 讗讜转讜 砖诇讗 诇砖诐 讻讜讜谞转 讻转讬讘转 砖诐 拽讜讚砖, 讗诇讗 讻砖诐 讗讚诐 鈥� 诪注讘讬专 注诇讬讜 拽讜诇诪讜住, 讻诇讜诪专, 讻讜转讘 砖讜讘 注诇 讙讘讬 讛讻转讜讘 讜诪拽讚砖讜 讘讻讜讜谞讛 砖讛驻注诐 讛讜讗 讻讜转讘 讗转 讛砖诐 诇砖诪讜, 讗诇讜 讚讘专讬 专' 讬讛讜讚讛. 讜讞讻诪讬诐 讗讜诪专讬诐: 讗讬谉 讛砖诐 诪谉 讛诪讜讘讞专 讻砖讻讜转讘 讗讜转讜 讻讱. 讜讗诐 讻谉 诇讚注转 专' 讬讛讜讚讛 讙诐 讙讟 砖讛注讘讬专 注诇 讛讻转讜讘 讘讜 拽讜诇诪讜住 诇砖诪讛 讻砖专, 讜诇讚注转 讞讻诪讬诐 讛讜讗 驻住讜诇.


讗诪专 专讘 讗讞讗 讘专 讬注拽讘: 讚讬诇诪讗 [砖诪讗] 诇讗 讛讬讗, 讻诇讜诪专, 砖诪讗 讗讬谉 讝讛 讗讜转讜 注讬拽专讜谉, 砖讻谉 注讚 讻讗谉 诇讗 砖诪注谞讜 讻讬 拽讗诪专讬 专讘谞谉 讛转诐 [讗诪专讜 讞讻诪讬诐 砖诐] 讘注谞讬谉 讻转讬讘转 讛砖诐 砖讗讬谉 讝讛 讻砖专, 讗诇讗 诪砖讜诐 讚讘注讬谞讗 [砖爪专讬讻讬诐 讗谞讜] 诇拽讬讬诐 讘讚讘专 砖讘拽讚讜砖讛 讻讙讜谉 讝讛 鈥� 讘讻转讬讘转 住驻专 转讜专讛 鈥� "讝讛 讗诇讬 讜讗谞讜讛讜" (砖诪讜转 讟讜, 讻) 讜诇讬讻讗 [讜讗讬谉 讻讗谉], 砖讛专讬 讘讜讜讚讗讬 讗讬谉 讝讛 讚讘专 谞讗讛 ("讗谞讜讛讜") 讻砖讛讜讗 讞讜讝专 讜讻讜转讘 讗转 讛砖诐 讘驻注诐 讛砖谞讬讛 诇砖诪讛, 讗讘诇 讛讻讗 [讻讗谉] 讘讙讟 鈥� 诇讗, 诪砖讜诐 砖讘讙讟 讗讬谉 爪讜专讱 讘讻转讬讘讛 砖讬砖 讘讛 谞讜讬, 讜砖诪讗 讛注讘专转 拽讜诇诪讜住 转讜注讬诇 讘讙讟 讙诐 诇讚注转 讞讻诪讬诐. 


讘 讗诪专 专讘 讞住讚讗: 讬讻讬诇谞讗 诇诪讬驻住诇讬谞讛讜 诇讻讜诇讬 讙讬讟讬 讚注诇诪讗 [讬讻讜诇 讗谞讬 诇驻住讜诇 讗转 讻诇 讛讙讬讟讬谉 砖讘注讜诇诐], 砖讗诐 讛讬讜 专讜爪讬诐 诇注诪讜讚 讜诇讚拽讚拽 讘讻诪讛 讚讘专讬诐, 讛专讬 专讜讘 讛讙讬讟讬谉 讛讻转讜讘讬诐 讗驻砖专 讛讬讛 诇驻住讜诇 讗讜转诐. 讗诪专 诇讬讛 [诇讜] 专讘讗: 诪讗讬 讟注诪讗 [诪讛 讛讟注诐], 诪砖讜诐 诪讛 讛讬讬转 讬讻讜诇 诇驻住讜诇 讗讜转诐? 讗讬诇讬诪讗 [讗诐 谞讗诪专] 诪砖讜诐 讚讻转讬讘 [砖谞讗诪专] 讘转讜专讛: "讜讻转讘 诇讛 住驻专 讻专讬转讜转" (讚讘专讬诐 讻讚, 讗), 讜讛讻讗 [讜讻讗谉] 讘专讜讘 讛讙讬讟讬谉 砖讘注讜诇诐 讗讬讛讬 拽讗 讻转讘讛 诇讬讛 [讛讬讗 讻讜转讘转 诇讜], 砖讻谉 讛诪谞讛讙 讛讜讗 砖讛讗砖讛 讛讬讗 讝讜 砖谞讜转谞转 砖讻专 诇住讜驻专 诇讻转讜讘 讗转 讛讙讟. 讗讜诇诐 讘讻讱 讗讬谉 拽讜砖讬, 讜讚讬诇诪讗 讗拽谞讜讬讬 讗拽谞讜 诇讬讛 专讘谞谉 [讜砖诪讗 讛拽谞讜 诇讜 讞讻诪讬诐] 讗转 讛讙讟, 诇诪专讜转 砖诇讗 讛讜讗 注爪诪讜 讻转讘讜!


讜讗诇讗 转讗诪专 砖讛讜讗 诪砖讜诐 讚讻转讬讘 [砖谞讗诪专]: "讜谞转谉" (砖诐), 砖讬讛讗 讛讚讘专 讛谞讬转谉 讘注诇 注专讱, 讜讛讻讗 [讜讻讗谉] 讘专讜讘 讙讬讟讬谉 砖讘注讜诇诐 诇讗 讬讛讬讘 [谞讜转谉] 诇讛 诪讬讚讬 [讚讘专] 鈥� 讙诐 注诇 讝讛 讬砖 诇讛注讬专 讚诇诪讗 [砖诪讗] 谞转讬谞转 讙讟 讛讬讗 讛谞转讬谞讛 讛讗诪讜专讛 讘转讜专讛 讜诇讗 谞转讬谞转 讚讘专 砖讬砖 诇讜 注专讱! 转讚注 砖讗讬谉 爪讜专讱 讘谞转讬谞讛 砖诇 讚讘专 讘注诇 注专讱 诇爪讜专讱 讛讙讬专讜砖讬谉, 砖讻谉 砖诇讞讜 诪转诐 [诪砖诐, 诪讗专抓 讬砖专讗诇]: 讙讟 砖讻转讘讜 注诇 讚讘专讬诐 砖讛诐 讗讬住讜专讬 讛谞讗讛 讗祝 注诇 驻讬 砖讞讜诪专 讛讙讟 讗住讜专 讘讛谞讗讛 讜讛讜讗 讞住专 注专讱 诪诪讜谞讬 讻诇砖讛讜 鈥� 诪讻诇 诪拽讜诐 讛讙讟 注爪诪讜 讻砖专.


讙 讙讜驻讗 [诇讙讜驻讛] 砖诇 讛讛诇讻讛 砖讛讝讻专谞讜, 砖诇讞讜 诪转诐 [诪砖诐, 诪讗专抓 讬砖专讗诇]: 讙讟 砖讻转讘讜 注诇 讗讬住讜专讬 讛谞讗讛 鈥� 讻砖专. 讗诪专 专讘 讗砖讬: 讗祝 讗谞谉 谞诪讬 转谞讬谞讗 [讗谞讜 讙诐 讻谉 砖谞讬谞讜] 诪注讬谉 讛讚讘专讬诐 讛诇诇讜 讘诪砖谞讛, 砖讻讜转讘讬诐 讗转 讛讙讟 注诇 讛注诇讛 砖诇 讝讬转, 讜讛专讬 注诇讛 砖诇 讝讬转 讞住专 讻诇 注专讱! 诪砖诪注 砖讗讬谉 爪讜专讱 砖讛讙讟 注爪诪讜 讬讛讬讛 讘注诇 注专讱 讻诇砖讛讜, 讜讗祝 讗讬住讜专讬 讛谞讗讛 讗祝 砖讗讬谉 诇讛诐 注专讱 讻诇诇, 专讗讜讬讬诐 砖讙讟 讬讬讻转讘 注诇讬讛诐. 讜讚讜讞讬诐: 讚讬诇诪讗 砖讗谞讬 [砖诪讗 砖讜谞讛] 注诇讛 砖诇 讝讬转, 诪砖讜诐 讚讞讝讬 诇讗讬爪讟专讜驻讬 [砖讛讜讗 专讗讜讬 诇讛爪讟专祝], 砖讗诪谞诐 讛注诇讛 讛讝讛 注爪诪讜 砖讜讜讛 驻讞讜转 诪砖讜讜讛 驻专讜讟讛, 讗讘诇 讬砖 诇讜 注专讱 讻诇砖讛讜, 砖讗诐 讗讜住驻讬诐 注诇讬诐 专讘讬诐 讗驻砖专 诇讛砖转诪砖 讘讛诐 诇诪讟专讛 诪住讜讬讬诪转 讜讬砖 诇讛诐 注专讱, 讗讘诇 讗讬住讜专讬 讛谞讗讛 讛诐 讞住专讬 注专讱 诇讞诇讜讟讬谉, 讗祝 讘讻诪讜转 专讘讛.


 讜讘讗讜转讜 注谞讬谉 诪讘讬讗讬诐, 转谞讬讗 [砖谞讜讬讛 讘专讬讬转讗], 专讘讬 讗讜诪专: 讻转讘讜 注诇 讗讬住讜专讬 讛谞讗讛 鈥� 讻砖专. 谞驻拽 [讬爪讗] 诇讜讬, 讚专砖讛, 讗转 讛讛诇讻讛 讛讝讗转, 诪砖诪讬讛 [诪砖诪讜] 砖诇 专讘讬 讜诇讗 拽诇住讜讛 [砖讬讘讞讜 讗讜转讜], 讚专砖 讗讜转讛 讗讞专 讻讱 诪砖诪讬讛 讚专讘讬诐 [诪砖诐 专讘讬诐] 讻住转诐 讛诇讻讛, 讜拽诇住讜讛 [讜砖讬讘讞讜 讗讜转讜]. 讜诇诪讚讬诐 诪诪讛 砖砖讬讘讞讜讛讜: 讗诇诪讗 [诪讻讗谉] 砖讛诇讻转讗 讻讜转讬讛 [讛诇讻讛 讻诪讜转讜], 讜诪砖讜诐 讻讱 讻砖讗诪专 讗转 讛讚讘专讬诐 讘砖诐 专讘讬 讘诇讘讚 讜讗驻砖专 讛讬讛 诇讞砖讜讘 砖讝讜 讚注转 讬讞讬讚 砖讗讬谞讛 讻讛诇讻讛 鈥� 诇讗 砖讬讘讞讜讛讜. 


讚 转谞讜 专讘谞谉 [砖谞讜 讞讻诪讬诐], 谞讗诪专 讘转讜专讛 讘注谞讬谉 讛讙讟: "讜讻转讘 诇讛 住驻专 讻专讬转讜转 "讜讬砖 讘讻讱 讛讚讙砖讛: 讜诇讗 讞拽拽. 讜砖讜讗诇讬诐: 诇诪讬诪专讗 [讛讗诐 诇讜诪专] 诪讻讗谉 砖讞拽讬拽讛 诇讗讜 [诇讗] 讻转讬讘讛 讛讬讗? 讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜 讘讘专讬讬转讗: 注讘讚 砖讬爪讗 诇讞讬专讜转 讘砖讟专 砖讞专讜专 砖讛讬讛 讘讻转讘 砖讞拽讜拽 注诇 讙讘讬 讟讘诇讗 (诇讜讞), 讗讜 注诇 讙讘讬 驻讬谞拽住 鈥� 讬爪讗 诇讞讬专讜转 注诇 讬讚讬 拽讘诇转 讛讟讘诇讛 讗讜 讛驻讬谞拽住 讛诇诇讜, 讗讘诇 诇讗 讬爪讗 诇讞讬专讜转 讘讻转讘 砖注诇 讙讘讬 讻讬驻讗 讜讗谞讚讜讻转专讬 (讘讙讚 专拽讜诐). 砖讗诐 专拽诐 注诇讬讛诐 讛讗讚讜谉 讗转 讻转讘 讛砖讬讞专讜专 讜谞转谞讜 诇讜 鈥� 讗讬谉 讝讛 谞讞砖讘 诇讻转讬讘转 砖讟专. 注诇 讻诇 驻谞讬诐, 讻转讘 砖注诇 讙讘讬 驻讬谞拽住 讛专讬讛讜 讻转讘 讞拽讜拽, 讜讘讻诇 讝讗转 讬讜爪讗 讘讜 诇讞讬专讜转!


讗诪专 注讜诇讗 讗诪专 专' 讗诇注讝专, 诇讗 拽砖讬讗 [讗讬谉 讝讛 拽砖讛]; 讛讗 [讝讛] 砖讞拽讬拽讛 讗讬谞讛 谞讞砖讘转 讻转讬讘讛, 诪讚讜讘专 讘讗讜驻谉 砖讞拽 (讞拽拽) 讗转 讛转讜讻讜转. 砖讞拽拽 讗转 爪讜专转 讛讗讜转讬讜转 注诇 讬讚讬 讝讛 砖讙讬诇祝 诪讘讞讜抓, 讜注诇 讬讚讬 讻讱 谞讜爪专讛 爪讜专转 讗讜转, 砖讗讬谉 讝讜 谞拽专讗转 讻转讬讘讛 诪砖讜诐 砖讙讜祝 讛讗讜转讬讜转 注爪诪谉 诇讗 谞讻转讘. 讜讗讬诇讜 讛讗 [讝讛] 砖讞拽讬拽讛 谞讞砖讘转 诇讻转讬讘讛, 诪讚讜讘专 讘讗讜驻谉 砖讞拽 (讞拽拽) 讬专讬讻讜转, 砖讞拽拽 讜诇讞抓 讗转 爪讜专转 讛讗讜转讬讜转 注爪诪谉 诪爪讬讚讜 讛讗讞讚 砖诇 讛讞驻抓 注诇讬讜 讛谉 爪专讬讻讜转 诇讛讬讻转讘 讜谞诪爪讗讜 讘讻讱 讘讜诇讟讜转 诪爪讬讚讜 讛讗讞专, 讜讘诪拽专讛 讻讝讛 讻转讘 讙诪讜专 讛讜讗.


 讜砖讜讗诇讬诐:  讜讗诐 讛讜讗 讞讜拽拽 专拽 转讜讻讜转 鈥� 诇讗? 讗讬谉 讝讛 谞讞砖讘 诇讻转讬讘讛? 讜专诪讬谞讛讜 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜: 诇讗 讛讬讛 讻转讘讜 砖诇 讛爪讬抓 砖讘专讗砖讜 砖诇 讛讻讛谉 讛讙讚讜诇 砖讜拽注, 砖诇讗 讛讬讛 讞专讜讟 讘讜, 讗诇讗 讘讜诇讟, 讻诇讜诪专, 讛讗讜转讬讜转 讛讬讜 讘讜诇讟讜转 诪诪谞讜 讻讚讬谞专讬 讝讛讘. 讜讛讗 [讜讛专讬] 讛讗讜转讬讜转 砖注诇 讙讘讬 讚讬谞专讬 讝讛讘 转讜讻讜转 讛谉, 砖讛讗讜驻谉 砖讘讜 谞注砖讛 讛讻转讘 讘讚讬谞专讬 讝讛讘 讛讜讗 讘讗讜驻谉 砖诇 讞拽讬拽转 转讜讻讜转 注诇 讬讚讬 诇讞抓 注诇 住讘讬讘讜转 讛讗讜转讬讜转, 讜诪砖诪注 砖讙诐 讝讜 谞拽专讗转 讻转讬讘讛!


 讜诪砖讬讘讬诐: 讛讻讜讜谞讛 讛讬讗  讻讚讬谞专讬 讝讛讘, 讗讘诇 诇讗 讻讚讬谞专讬 讝讛讘 诇讙诪专讬; 讻讚讬谞专讬 讝讛讘 讛讻讜讜谞讛 鈥� 砖讘讜诇讟 讛讻转讘, 讜诇讗 讻讚讬谞专讬 讝讛讘 鈥� 砖讗讬诇讜 讛转诐 [砖诐] 讘讚讬谞专讬 讝讛讘 讞讜拽拽 转讜讻讜转, 讛讻讗 [讻讗谉] 讘爪讬抓, 讛讞拽讬拽讛 讛讬转讛 讞拽讬拽转 讬专讬讻讜转, 砖讛讬讜 讞讜专讟讬诐 讜诇讜讞爪讬诐 讗转 讛讗讜转讬讜转 诪讛爪讚 讛讗讞讜专讬 砖诇 讛爪讬抓 讜谞诪爪讗讜转 讛讗讜转讬讜转 讘讜诇讟讜转 诪诇驻谞讬讜, 讜讻转讬讘转讜 讛讬转讛 讻转讬讘转 讗讜转讬讜转 诪诪砖.


 讜讘讗讜转讜 谞讜砖讗, 讗诪专 诇讬讛 [诇讜] 专讘讬谞讗 诇专讘 讗砖讬: 讛讗诐 专讜砖诪讗 (讛讞讜转诐) 讛讬讜爪专 讗转 驻谞讬 讛诪讟讘注, 讛讗诐 讛讜讗 诪讬讞专抓 讞专讬抓 [讞讜专抓] 讗转 讛专拽注 讘转讜讱 讛讝讛讘 讜爪讜专转 讛诪讟讘注 谞讜爪专转 诪讗诇讬讛, 讗讜 讻谞讜驻讬 诪讻谞讬祝 [讗讜住祝, 诪讻谞讬住 讗转 讛讝讛讘 诇转讜讻讜], 砖讛诪转讻转 谞诇讞爪转 讻诇驻讬 讛诪拽讜诐 讛讞诇讜诇 砖讘讞讜转诐, 讜讗讝 谞讜爪专讜转 讛讗讜转讬讜转? 讗诪专 诇讬讛 [诇讜]: 诪讬讞专抓 讞专讬抓 [讞讜专抓 讛讜讗].


讗讬转讬讘讬讛 [讛拽砖讛 诇讜] 诪诪讛 砖砖谞讬谞讜: 诇讗 讛讬讛 讻转讘讜 砖诇 爪讬抓 砖讜拽注, 讗诇讗 讘讜诇讟 讻讚讬谞专讬 讝讛讘. 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 砖讛讞讜转诐 专拽 诪讬讞专抓 讞专讬抓 [砖注讜砖讛 专拽 讞专讬抓] 鈥�/p>

